ଅମିଷା ପଟେଲଙ୍କ ବିରୋଧରେ ୱାରେଣ୍ଟ ଜାରି; ଜାଣନ୍ତୁ ପୂରା ମାମଲାବଲିଉଡ ପ୍ରେମରେ ଆଫ୍ରିକୀୟ ଭାଇ ଭଉଣୀ; ଭାରତୀୟ କହିଲେ 'ବହୁତ Hard'
ଭୋଜନ ଶେଷ ହେବା ପରେ ରାଷ୍ଟ୍ରପତିଙ୍କ ବଟଲର୍ କହିଥିଲେ ଯେ ଭୋଜନ ବ୍ୟବସ୍ଥା ଖୁବ୍ ଭଲ ଥିଲା । କୋବିନ୍ଦ ଓ ତାଙ୍କ ପରିବାର - ଦେଶର ପ୍ରଥମ ମହିଳା ସବିତା କୋବିନ୍ଦ ଓ ଝିଅ ସ୍ୱାତୀ କୋବିନ୍ଦ - ଓଡ଼ିଆ ରାନ୍ଧଣାର ଭୂରି ଭୂରି ପ୍ରଶଂସା କରିଥିଲେ ।
Share this:
ଭୁବନେଶ୍ୱରଃ ତିନି-ଦିନିଆ ଗସ୍ତରେ ଓଡ଼ିଶା ଆସିଥିବା ରାଷ୍ଟ୍ରପତି ରାମନାଥ କୋବିନ୍ଦଙ୍କ ପାଇଁ ପ୍ରସ୍ତୁତ ହୋଇଥିଲା ୩୫ ପ୍ରକାର ବ୍ୟଞ୍ଜନ। ସେଥିରେ ଥିଲା ପ୍ରାୟ ସବୁ ଓଡ଼ିଆ ପାରମ୍ପରିକ ଖାଦ୍ୟ । କଖାରୁ ଫୁଲ ପିଠଉ, ପୋସ୍ତ ବରା, ଟମାଟୋ ଚଟଣି, ବରା ଡାଲମା, ଭେଜ୍ କବାବ୍, ସନ୍ତୁଳା ଓ ଦହି ବାଇଗଣ ଆଦି ଥିଲା ।
ରାଷ୍ଟ୍ରପତି ଓ ତାଙ୍କ ପରିବାର - ଦେଶର ପ୍ରଥମ ମହିଳା ସବିତା କୋବିନ୍ଦ ଓ ଝିଅ ସ୍ୱାତୀ କୋବିନ୍ଦ - ଓଡ଼ିଆ ରାନ୍ଧଣାର ଭୂରି ଭୂରି ପ୍ରଶଂସା କରିଥିଲେ । ସେମାନଙ୍କ ଭୋଜନରେ ନିମାପଡ଼ାର ଝିଲି, ପୋଡ଼, ରସଗୋଲା, ଡେରାଡୁନ୍ ଚାଉଳର ଅନ୍ନ, ଡାଲି, କଖାରୁ ଫୁଲ ପିଠା, ରାମଚଣ୍ଡୀ ମୁହାଣର ଖଇଙ୍ଗା ମାଛ ତରକାରୀ, ମଟନ୍ ଓ ବେସର ଆଦି ବି ଥିଲା ।
ଭୋଜନ ସମାପ୍ତ ହେବା ପରେ ରାଷ୍ଟ୍ରପତିଙ୍କ ବଟଲର୍ କହିଥିଲେ ଯେ ଭୋଜନ ବ୍ୟବସ୍ଥା ଖୁବ୍ ଭଲ ହୋଇଥିଲା । ମଧ୍ୟାହ୍ନ ଭୋଜନରେ ପ୍ରାୟ ୩୫ ପ୍ରକାରରୁ ଅଧିକ ଓଡ଼ିଆ ଘରର ସ୍ବାଦିଷ୍ଟ ଖାଦ୍ୟ ଗ୍ରହଣ କରିଥିଲେ ରାଷ୍ଟ୍ରପତି ଓ ତାଙ୍କ ଟିମ୍ ।
ରାଷ୍ଟ୍ରପତି ରାମନାଥ ପୁରୀରେ ଜଗନ୍ନାଥଙ୍କୁ ଦର୍ଶନ କରିବା ପରେ ସିଧା ଯାଇଥିଲେ କୋଣାର୍କକୁ । କୋଣାର୍କ ହେଲିପ୍ୟାଡ଼ରୁ କାରକେଡ୍ ଯୋଗେ ସୂର୍ଯ୍ୟ ମନ୍ଦିରର ମୁଖଶାଳାରେ ପହଞ୍ଚିଥିଲେ । କୋଣାର୍କ ମନ୍ଦିରର କାରୁକାର୍ଯ୍ୟର କାହାଣୀ ତାଙ୍କୁ ଏ.ଏସ୍.ଆଇ. ଅଧିକାରୀ ବୁଝାଇଥିଲେ । ରାଷ୍ଟ୍ରପତିଙ୍କ ସହ ରାଜ୍ୟପାଳ ଗଣେଶୀ ଲାଲ୍ ଓ ଉଭୟଙ୍କ ଧର୍ମପତ୍ନୀ ମଧ୍ୟ ବୁଲି ଦେଖିଥିଲେ । ସେମାନଙ୍କ ସାଙ୍ଗରେ ଥିଲେ କେନ୍ଦ୍ର ମନ୍ତ୍ରୀ ଧର୍ମେନ୍ଦ୍ର ପ୍ରଧାନ ।
ରାଷ୍ଟ୍ରପତିଙ୍କୁ କାର୍ଯ୍ୟରତ ଏ.ଏସ୍.ଆଇ. ଅଧିକାରୀ କୋଣାର୍କ ସୂର୍ଯ୍ୟ ମନ୍ଦିର ବିଷୟରେ କହୁଛନ୍ତି ।
ଗଙ୍ଗବଂଶୀ ରାଜା ଲାଙ୍ଗୁଳା ନରସିଂହ ଦେବ ପ୍ରଥମ କୋଣାର୍କ ସୂର୍ଯ୍ୟ ମନ୍ଦିର ନିର୍ମାଣ କରିଥିଲେ । ୧୨୫୦ରେ ଏହାର ନିର୍ମାଣ ଶେଷ ହେଇଥିଲା । ଏହି ମନ୍ଦିର ନିର୍ମାଣ ପାଇଁ ୧,୨୦୦ ବଢ଼େଇ ଦିନ ରାତି ଲାଗିଥିଲେ ବୋଲି କିମ୍ବଦନ୍ତୀ ଅଛି । ୨୬.୨ ଏକର ଜମିରେ ଠିଆ ହୋଇଥିବା କୋଣାର୍କ ମନ୍ଦିରର ଉଚ୍ଚତା ହେଉଛି ୨୦୦ ଫୁଟ୍ ବା ୬୧ ମିଟର୍ । କାମ ଓ ମିଥୁନର ଅତି ସୂକ୍ଷ୍ମ କାରୁକାର୍ଯ୍ୟ ଏହି ମନ୍ଦିରରେ ଦେଖିବାକୁ ମିଳେ । ଏଠାରେ ସୂର୍ଯ୍ୟ ଦେବ ପୂଜା ପାଆନ୍ତି ।
ସୂର୍ଯ୍ୟଙ୍କ ପ୍ରଥମ କିରଣ ଏହି ମନ୍ଦିରରେ ପଡ଼ିଥାଏ । ଏହି ମନ୍ଦିର ଏକ ରଥ ସଦୃଶ ଓ ଏଥିରେ ରହିଛି ବହୁ ଚକ ଓ ଘୋଡ଼ା । ଏହି ଚକ ହିଁ ସବୁଠୁ ବେଶୀ ଆକର୍ଷଣୀୟ । ଏହାକୁ ବ୍ଲାକ୍ ପାଗୋଡା ବି କୁହାଯାଏ । ୧୯୮୪ରେ ୟୁନେସ୍କୋ କୋଣାର୍କ ସୂର୍ଯ୍ୟ ମନ୍ଦିରକୁ ବିଶ୍ବ କୀର୍ତ୍ତିରାଜି ଘୋଷଣା କରିସାରିଛି । ବିଶୁ ମହାରଣା ମୁଖ୍ୟ ବଢ଼େଇ ଭାବେ ଏହି ମନ୍ଦିର ନିର୍ମାଣ କରିଥିଲେ ବି ତାଙ୍କ ପୁଅ ଧର୍ମପଦ ମନ୍ଦିରର ମୁଣ୍ଡି (ଚୂଳୀ) ମାରିଥିଲେ ବୋଲି କିମ୍ବଦନ୍ତୀ ଅଛି । ମନ୍ଦିରର ଚୂଳୀ ମାରିବା ପରେ ବାଳକ ଧର୍ମପଦ ସମୁଦ୍ର ମଧ୍ୟକୁ ଲମ୍ଫ ଦେଇ ମୃତ୍ୟୁକୁ ଆଲିଙ୍ଗନ କରିଥିବା କିମ୍ବଦନ୍ତୀ ଓଡ଼ିଆ ପ୍ରାଣ ସହ ଖୁବ୍ ନିବିଡ଼ । ଏମିତି ମୋଟାମୋଟି କାହାଣୀକୁ ରାଷ୍ଟ୍ରପତିଙ୍କୁ କହିଥିଲେ କାର୍ଯ୍ୟରତ ଏ.ଏସ୍.ଆଇ. ଅଧିକାରୀ ।
ରାଷ୍ଟ୍ରପତି ତା'ପରେ ଯାଇଥିଲେ ଆଇ.ଏଫ୍.ଏଲ୍.ର ବ୍ୟାଖ୍ୟାନ କେନ୍ଦ୍ରକୁ । ତାହା ପରିଦର୍ଶନ ପରେ ସିଧା ଯାଇ ପହଞ୍ଚିଥିଲେ ଯାତ୍ରୀ ନିବାସରେ । ସେଠାରେ ରାଷ୍ଟ୍ରପତି ନିଜ ସହଧର୍ମିଣୀ ଓ କନ୍ୟାଙ୍କ ସହ ମଧ୍ୟାହ୍ନ ଭୋଜନ କରିବା ପରେ ବିଶ୍ରାମ ନେଇଥିଲେ ।
ରାଷ୍ଟ୍ରପତିଙ୍କ ସୁରକ୍ଷା ଦୁଷ୍ଟିରୁ ୪୦ ପ୍ଲାଟୁନ୍ ପୋଲିସ ଫୋର୍ସ, ୨୫୦ ଜଣ ପୋଲିସ ଅଫିସର, ପ୍ରତି ଛକରେ ଏସ୍.ପି. ରାଙ୍କର ଅଫିସର, ଡଗ୍ସ ସ୍କାଡ, ବୋମା ନିଷ୍କ୍ରିୟକାରୀ ଦଳ ସହ ଅନ୍ୟାନ୍ୟ ଅଫିସର୍ ନିୟୋଜିତ ରହିଥିଲେ । ପୂର୍ବରୁ ସୋମବାର ଦିନ କୋଣାର୍କ ସୂର୍ଯ୍ୟ ମନ୍ଦିରକୁ ପର୍ଯ୍ୟଟକମାନଙ୍କୁ ଛଡ଼ାଯିବ ନାହିଁ ବୋଲି ଘୋଷଣା କରାଯାଇଥିଲା ।
ରାଷ୍ଟ୍ରପତିଙ୍କ ସୁରକ୍ଷା ଦୁଷ୍ଟିରୁ କୋଣାର୍କକୁ ସଂଯୋଗ କରୁଥିବା ରାସ୍ତାଗୁଡିକୁ ମଧ୍ୟ ସିଲ୍ କରାଯାଇଥିଲା । କୋଣାର୍କରେ ରାଷ୍ଟ୍ରପତିଙ୍କୁ ଦେଖିବା ପାଇଁ ସବୁ ବ୍ୟାରିକେଡ୍ ପାଖରେ ଭିଡ଼ ଲାଗିଥିଲା । ଲୋକେ ଘଣ୍ଟା ଘଣ୍ଟା ଧରି ଅପେକ୍ଷା କରିଥିଲେ ତାଙ୍କର ଝଲକ୍ ପାଇବା ପାଇଁ । ଦୂରରୁ ତାଙ୍କୁ ଦେଖି ଲୋକେ ଆନନ୍ଦିତ ହୋଇଥିଲେ ।
ବଲିଉଡ ପ୍ରେମରେ ଆଫ୍ରିକୀୟ ଭାଇ ଭଉଣୀ; ଭାରତୀୟ କହିଲେ 'ବହୁତ Hard'
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
